Medarbejderne på Aalestrup Kreaturslagteri er blevet pålagt at genoptage arbejdet, efter de strejkede på grund af advarsel til tillidsmanden.

Slagteriarbejderne på Aalestrup Kreaturslagteri nedlagde arbejdet torsdag, men er i dag tilbage igen. De krævede, at direktøren ville trække en mundtlig advarsel til tillidsmanden tilbage, men det er ikke sket. - Nu har man markeret sit standpunkt og accepteret, at man ikke kan gøre mere, siger afdelingsformand John Christiansen, Fødevareforbundet NNF Nordjylland. Tillidsmanden fik en advarsel, da han forlod sin plads i slagtekæden for at snakke med personalet på kontoret om mulige fejl i lønsedlerne.